จุดเสี่ยงที่ 2 วันที่ 15 ต.ค.67 เวลาประมาณ 17:00 น. ที่ทางลงสะพานกุฎีขาวข้าง สน.บุปผารามถนนเทศบาลสาย 2 มีการสัญจรของรถยนต์ รถจักรยานยนต์ และรถสาธารณะใช้เส้นทางวิ่งสัญจรสวนทางกัน ประกอบกับมีรถยนต์รถจักรยานยนต์และรถสาธารณะใช้เส้นทางตลอดเวลา ซึ่งมีรถยนต์และรถจักรยานยนต์ส่วนบุคคลจอด ทำให้ถนนมีพื้นที่แคบลงและมีพื้นที่เหลือความกว้างเพียง 3 เมตร เท่านั้น อีกทั้งพื้นที่นี้มีหอพักนักศึกษา จำนวนประมาณ 10 แห่ง และไม่มีทางเดินเท้าทั้งสองฝั่ง
 ทำให้นักศึกษา ผู้สูงอายุและประชาชนที่ใช้เส้นทางสัญจร ประสบอุบัติเหตุบ่อยครั้ง
  ในช่วงนี้มีการก่อสร้างรถไฟฟ้าที่ ถนนประชาธิปก จึงมียานพาหนะ  ใช้เส้นทางการจราจรหนาแน่นทั้งในช่วงเวลาเร่งด่วนตอนเช้าและตอนเย็น พร้อมทั้งถนนแห่งนี้ไม่มีลูกระนาดชลอความเร็ว ยานพาหนะต่าง  ๆ จึงใช้ความเร็วมาก ทำให้เกิดอุบัติเหตุบ่อยครั้ง
   ดังนั้น คณะผู้ศึกษามีความประสงค์ขอกระจกโค้งจราจร จุดเสี่ยงที่ 2 ที่ทางลงสะพานกุฎีขาว ซึ่งเป็นทางเข้าสุเหร่ากุฎีขาว และขอลูกระนาดยางเพื่อลดความเร็วในการใช้เส้นทาง